ai4bharat/Pralekha huggingface dataset:
युवा व्यवहार आणि क्रीडा मंत्रालय
सवयींमधे परिवर्तन आणि शारिरीकदृष्ट्या अधिक सक्रिय जीवनशैलीचा अवलंब करणे हा फिट इंडिया अर्थात तंदुरुस्त भारत चळवळीचा उद्देश : श्री किरेन रिजिजू
नवी दिल्ली, 18 मार्च 2021
फिटनेस अर्थात निरामय तंदुरुस्ती हा आपल्या दैनंदिन जीवनाचा अविभाज्य भाग व्हावा या उद्देशाने पंतप्रधानांनी 29 ऑगस्ट 2019 रोजी फिट इंडिया चळवळ सुरू केली. सवयींमधे परिवर्तन आणि शारिरीकदृष्ट्या अधिक सक्रिय जीवनशैलीचा अवलंब करणे हा फिट इंडिया अर्थात तंदुरुस्त भारत चळवळीचा उद्देश आहे.
हे ध्येय साध्य करण्यासाठी,केंद्रीय क्रीडा मंत्रालय खालील विविध उपक्रम राबवत आहे. आणि कार्यक्रम आयोजित करत आहे:
- फिटनेस अर्थात तंदुरुस्ती व्यक्तीला सहज, आनंदी आणि मुक्त करते याचा प्रसार करणे;
- कालबद्ध आणि समर्पित मोहिमांद्वारे फिटनेसला प्रोत्साहन देणार्या विविध शारीरिक खेळ आणि व्यायामांबद्दल जागरूकता पसरवणे;
- स्वदेशी खेळांना प्रोत्साहन देणे.
- प्रत्येक शाळा, महाविद्यालय / विद्यापीठ, पंचायत / गाव इत्यादीपर्यंत फिटनेस चळवळ पोहोचवणे; आणि
- भारतीय नागरिकांनामधे तंदुरुस्तीविषयीच्या माहितीचे आदानप्रदान करणे, जागरूकता वाढवणे आणि यासंदर्भातल्या वैयक्तिक यशोगाथा सर्वांपर्यंत पोहचवण्यासाठी प्रोत्साहन देत एक व्यासपीठ तयार करणे.
हे मंत्रालय विविध समविचारी घटकांच्या सहकार्याने विविध उपक्रम आणि मोहिमांच्या माध्यमातून फिटनेसविषयी जागृती करत आहे. फिट इंडीयाच्या झेंड्याखाली या मंत्रालयाद्वारे राबवले जात असलेले प्रमुख उपक्रम खालील प्रमाणे .
शालेय प्रमाणपत्र पद्धती, युथ क्लब प्रमाणपत्र पद्धती, शालेय सप्ताह साजरा करणे, सायक्लोथॉन, योग दिवस साजरा करणे, स्वातंत्र्य दौड, टाळेबंदीच्या काळात सक्रीय राहण्याचे उपक्रम, विविध पुरस्कार विजेता यांबरोबरच संवाद, परिसंवाद, स्वदेशी खेळांच्या मालिका, फिट इंडिया विषयीचे उपक्रम आणि प्रभात फेरी.
यानंतर प्रत्येक वयोगटाला साजेसे नियम आणि मापदंडही लागू करण्यात आले. फिट इंडिया चळवळ ही लोकांची चळवळ आहे ज्यात प्रत्येक नागरिक भागधारक आहे. फिट इंडिया पोर्टलवर एक प्रणाली देखील विकसित केली आहे, लोक तिथे स्वेच्छेने पुढे येऊ शकतात आणि या चळवळीचा एक भाग बनू शकतात. मात्र, फिट इंडिया चळवळीचा संदेश देशातील प्रत्येक भागातल्या लोकांपर्यंत पोहोचवण्यासाठी काही प्रसिद्ध मान्यवर / फिटनेस क्षेत्रातले मान्यवर / फिटनेस प्रमोटर्स यांना फिट इंडिया आयकॉन म्हणून निवडले आहे. यात अनिल कपूर, शिल्पा शेट्टी, शाहिद कपूर, विद्युत जामवाल, रणविजय सिंह, चेतन भगत, मिलिंद सोमण आदी मान्यवरांचा सहभाग आहे. केंद्र व राज्य सरकारच्या विविध संस्थांच्या पाठिंब्याबरोबरच Transtadia, FICCI, CII, SPEFL, GOQii इत्यादी अनेक खाजगी संस्थादेखील फिट इंडिया चळवळीस पाठिंबा देत आहेत.
ही माहिती युवक कल्याण व क्रीडा राज्यमंत्री श्री किरेन रिजिजु यांनी आज लोकसभेत दिली.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 82
रस्ते वाहतूक आणि महामार्ग मंत्रालय
कोकण आणि पश्चिम महाराष्ट्रात झालेल्या अभूतपूर्व पावसामुळे खराब झालेल्या रस्त्यांच्या दुरुस्तीसाठी 100 कोटी रुपयांचा निधी मंजूर
नवी दिल्ली, 5 ऑगस्ट 2021
कोकण आणि पश्चिम महाराष्ट्रात काही दिवसांपूर्वी झालेल्या अभूतपूर्व पावसामुळे, वाहून गेलेल्या अथवा खराब झालेल्या रस्त्यांच्या दुरुस्तीचे काम त्वरित सुरु करण्यात आले आहे, अशी माहिती केंद्रीय रस्ते वाहतूक आणि महामार्ग मंत्री नितीन गडकरी यांनी दिली आहे. या कामासाठी 100 कोटी रुपयांचा निधी मंजूर करण्यात आला आहे, अशी माहिती त्यांनी आज ट्वीट करुन दिली. यात 52 कोटी रुपये तात्पुरत्या डागडुजीसाठी आणि 48 कोटी रुपये कायमच्या दुरुस्त्या आणि बांधणीसाठी मंजूर करण्यात आले आहेत.
मुंबई-गोवा महामार्गावर चिपळूण जवळचा वशिष्ठी नदीवरचा पूल देखील पावसामुळे खराव झाला होता, त्याची दुरुस्ती लगेच करुन 72 तासात तो पूल वाहतुकीसाठी खुला करण्यात आला असेही गडकरी यांनी सांगितले.
तसेच, परशुराम घाट, कारूळ घाट, आंबा घाट, इथे रस्त्यात आलेले अडथळे देखील दूर करण्यात आले आहेत. तात्पुरत्या दुरुस्तीची कामे आधीच हातात घेण्यात आली असून, कायमची दुरुस्ती करण्याचेही काम प्राधान्याने केले जाईल, असेही गडकरी यांनी म्हटले आहे
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 219
आरोग्य आणि कुटुंब कल्याण मंत्रालय
देशातील कोविड -19 प्रतिबंधक लसीकरणाने पार केला एकूण 189.17 कोटी मात्रांचा टप्पा
12 ते 14 वयोगटातील 2.90 कोटींपेक्षा जास्त मुलांचे लसीकरण
देशातील उपचाराधीन रुग्णांची संख्या सध्या 19,092
गेल्या 24 तासात 3,324 नव्या कोरोना रुग्णांची नोंद
रुग्ण बरे होण्याचा दर सध्या 98.74%,
सध्याचा साप्ताहिक पॉझिटिव्हिटी दर 0.68%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 189.17  कोटींचा टप्पा पार केला आहे. 2,33,70,192 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.90  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे. तसेच देशात 18-59 वयोगटातील लोकांना वर्धक मात्रा देण्याचे कार्य 10एप्रिल 2022पासून सुरू करण्यात आले आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10405258
|
|
2nd Dose
|
|
10017933
|
|
Precaution Dose
|
|
4821483
|
|
FLWs
|
|
1st Dose
|
|
18415966
|
|
2nd Dose
|
|
17542087
|
|
Precaution Dose
|
|
7656145
|
|
Age Group 12-14 years
|
|
1st Dose
|
|
29098946
|
|
2nd Dose
|
|
7378516
|
|
Age Group 15-18 years
|
|
1st Dose
|
|
58489252
|
|
2nd Dose
|
|
42422412
|
|
Age Group 18-44 years
|
|
1st Dose
|
|
555785801
|
|
2nd Dose
|
|
478780251
|
|
Precaution Dose
|
|
173067
|
|
Age Group 45-59 years
|
|
1st Dose
|
|
202934467
|
|
2nd Dose
|
|
188124734
|
|
Precaution Dose
|
|
578357
|
|
Over 60 years
|
|
1st Dose
|
|
126875668
|
|
2nd Dose
|
|
117211183
|
|
Precaution Dose
|
|
15057820
|
|
Precaution Dose
|
|
2,82,86,872
|
|
Total
|
|
1,89,17,69,346
भारतात सक्रीय रुग्णभार सध्या 19,092 इतका आहे,तो देशाच्या एकूण रुग्णसंख्येच्या तुलनेत 0.04% इतका आहे.
परिणामी, भारतात रुग्ण बरे होण्याचा दर 98.74% आहे.गेल्या 24 तासांत 2,876 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,36,253 झाली आहे.
गेल्या 24 तासात 3,324 नव्या कोरोना रुग्णांची नोंद झाली.
गेल्या 24 तासात एकूण 4,71,087 चाचण्या करण्यात आल्या. भारताने आतापर्यंत एकूण 83.79  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.68% तर दैनंदिन पॉझिटिव्हिटी दर 0.71% आहे.
आरोग्य आणि कुटुंब कल्याण मंत्रालय
कोविड – 19 बाबत अद्ययावत माहिती
देशव्यापी लसीकरण मोहिमेअंतर्गत भारताने आतापर्यन्त एकूण 106.85 कोटी मात्रा दिल्या आहेत
गेल्या 24 तासात 10,423 नवीन रुग्णांची नोंद झाली,259 दिवसातील नीचांकी संख्या
सध्या रुग्ण बरे होण्याचा दर 98.21% ; मार्च 2020 पासून सर्वाधिक दर
गेल्या 24 तासात 15,021 रुग्ण बरे झाले, एकूण बरे झालेल्या रुग्णांची संख्या वाढून 3,36,83,581
उपचाराधीन रुग्णांची संख्या एकूण रुग्णसंख्येच्या 1 % पेक्षा कमी आहे, सध्या त्याचे प्रमाण 0.45 %, मार्च 2020 पासून सर्वात कमी
भारतातील उपचाराधीन रुग्णांची संख्या1,53,776 आहे, 250 दिवसांमधील सर्वात कमी संख्या
दैनंदिन पॉझिटिव्हिटी दर  , गेले 29 दिवस 2 % पेक्षा कमी
साप्ताहिक पॉझिटिव्हिटी दर  , गेले 39 दिवस 2 % पेक्षा कमी
आतापर्यंत एकूण 61.02 कोटी चाचण्या करण्यात आल्या.
ग्राहक व्यवहार, अन्न आणि सार्वजनिक पुरवठा मंत्रालय
मे आणि जून 2021 मध्ये प्रधानमंत्री गरीब कल्याण अन्न योजनेंतर्गत एनएफएसए लाभार्थ्यांना अतिरिक्त मोफत धान्याचे वाटप करणार
नवी दिल्ली, 23 एप्रिल 2021
देशातील कोविड-19 च्या उद्रेकामुळे उद्भवलेल्या आर्थिक अडचणींमुळे गरीब आणि गरजू लोकांना सामना कराव्या लागणाऱ्या हालअपेष्टा कमी करण्यासाठी केंद्र सरकारने पुढील 2 महिने अर्थात मे आणि जून 2021 या कालावधीसाठी राष्ट्रीय अन्न सुरक्षा कायदा 2013  अंतर्गत समावेश असणाऱ्या सुमारे 80 कोटी लाभार्थींना दरमहा माणसी 5 किलो मोफत धान्य वाटप करण्याचा निर्णय घेतला आहे. आधीच्या “प्रधानमंत्री गरीब कल्याण अन्न योजने ” च्या धर्तीवरच हे वाटप केले जाणार आहे.
या विशेष योजनेअंतर्गत  अंत्योदय अन्न योजना  आणि प्राधान्य गृहकर्मी  या दोन्ही प्रवर्गांतर्गत सुमारे 80 कोटी एनएफएसए लाभार्थ्यांना, एनएफएसए च्या दरमहा नियमित मिळणाऱ्या धान्याव्यक्तिरिक्त दरमहा माणसी 5 किलो अतिरिक्त मोफत धान्य  देण्यात येणार आहे.
अन्नधान्य अनुदान आणि आंतरराज्यीय वाहतुकीसाठी राज्ये / केंद्रशासित प्रदेशांना केंद्रीय सहाय्य केल्यामुळे केंद्र सरकार यासाठी 26,000 कोटींपेक्षा जास्त खर्च करणार आहे.Jaydevi PS/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 287
राष्ट्रपती कार्यालय
राष्ट्रपती राम नाथ कोविंद यांच्या उपस्थितीत बेंगळुरू येथील राष्ट्रीय लष्करी विद्यालयाचा अमृत महोत्सवी कार्यक्रम संपन्न
नवी दिल्ली, 13 जून 2022
राष्ट्रपती रामनाथ कोविंद यांनी आज बंगळूरु येथील राष्ट्रीय लष्करी विद्यालयाच्या अमृत महोत्सवानिमित्त आयोजित कार्यक्रमात सहभागी होऊन उपस्थितांना संबोधित केले.
याप्रसंगी बोलताना राष्ट्रपतींनी विद्यार्थी, शिक्षक तसेच माजी विद्यार्थ्यांसह संपूर्ण कर्मचारी वृंदाचे अमृत महोत्सवानिमित्त अभिनंदन केले. ते म्हणाले की, स्थापनेपासूनच उज्ज्वल कामगिरी करत देशातले सर्वोत्तम निवासी विद्यालय म्हणून या विद्यालयाने नाव लौकीक मिळवला आहे. देशातल्या 23 राज्यांमधले विद्यार्थी या विद्यालयात शिक्षण घेत असल्याचा उल्लेख त्यांनी केला. राष्ट्रपती म्हणाले की, या विद्यालयात शिक्षण घेत असलेले जम्मू काश्मीरपासून केरळपर्यंतचे विद्यार्थी हे देशाच्या विविधतेतून एकतेचे प्रतिक आहेत. या प्रकारे एकमेकांच्या सहवासामुळे हे विद्यार्थी आपल्या सहाध्यायांच्या भाषा, संस्कृती आणि परंपरांशी नक्कीच परिचित झाले असतील असे राष्ट्रपती म्हणाले.
या शैक्षणिक वर्षापासून देशभरातल्या सर्व राष्ट्रीय लष्करी विद्यालयात मुलींनाही प्रवेश दिला जाणार आहे याबद्दल राष्ट्रपतींनी आनंद व्यक्त केला. देशाच्या कन्या वेगवेगळ्या क्षेत्रात नव नवे विक्रम स्थापन करत असून देशाला त्यांचा सार्थ अभिमान आहे, असे गौरवोद्गार राष्ट्रपतींनी काढले. लढाऊ गटांसह सशस्त्र दलात महिलांची वाढती संख्या पाहता तिन्ही दलांचा प्रमुख म्हणून आपल्याला आनंद होत असल्याचे राष्ट्रपती म्हणाले. या प्रतिष्ठित विद्यालयांमध्ये प्रवेश घेणाऱ्या मुली देश संरक्षणात आणि राष्ट्र उभारणीत आपले उत्कृष्ट योगदान देतील असा विश्वास राष्ट्रपतींनी व्यक्त केला.
या विद्यालयाचे 'शीलं परम भूषणं' अर्थात चरित्र्य हाच सद्गुण हे ब्रीदवाक्य विद्यार्थ्यांना सदैव मार्गदर्शक ठरेल, असे राष्ट्रपती म्हणाले. हे विद्यालय विद्यार्थ्यांना समग्र शिक्षणासह शिस्त, लष्करी नीतिशास्त्र याचे ज्ञान देण्याचे पवित्र कार्य निरंतर करत राहील असा विश्वास राष्ट्रपतींनी व्यक्त केला.
N.Chitale/S.Mukhedkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 115
आरोग्य आणि कुटुंब कल्याण मंत्रालय
महाराष्ट्र, पंजाब, कर्नाटक, मध्य प्रदेश, तामिळनाडू आणि गुजरात या राज्यात दैनंदिन कोरोना रुग्णांची मोठी संख्या जारी
देशात कोविड प्रतिबंधक लसीच्या 6.1 कोटीपेक्षा जास्त मात्रा देण्यात आल्या
महाराष्ट्र, पंजाब, कर्नाटक, मध्य प्रदेश, तामिळनाडू आणि गुजरात या सहा राज्यात दैनंदिन रुग्णांची वाढती संख्या सुरूच आहे. नव्या रुग्णांपैकी 78.56% रुग्ण या सहा राज्यात आहेत.
गेल्या 24 तासात 56,211 नव्या रुग्णांची नोंद झाली.
महाराष्ट्रात सर्वात जास्त म्हणजे 31,643 नव्या रुग्णांची नोंद झाली. पंजाबमध्ये 2,868 आणि कर्नाटकमध्ये 2,792 नव्या रुग्णांची नोंद झाली.
दहा राज्यात दैनंदिन रुग्णाचा आलेख चढा राहिला आहे.
भारतात आज एकूण सक्रीय रुग्णसंख्या 5,40,720 आहे. भारतातली सध्याची सक्रीय रुग्ण संख्या ही एकूण पॉझीटीव्ह रुग्णांच्या 4.47% आहे.
देशातल्या एकूण उपचाराधीन रुग्णसंख्येपैकी 79.64% महाराष्ट्र,केरळ, पंजाब, कर्नाटक, आणि छत्तीसगड या राज्यांमध्ये आहेत. देशातल्या एकूण उपचाराधीन रुग्णसंख्येपैकी 62 % रुग्ण महाराष्ट्रात आहेत.
आज सकाळी 7 वाजेपर्यंत प्राप्त झालेल्या अहवालानुसार भारतात 10,07,091 सत्राद्वारे 6.11 कोटीहून अधिक  लसीच्या मात्रा देण्यात आल्या.
यामध्ये 81,74,916 आरोग्य क्षेत्रातले कर्मचारी , 51,88,747 आरोग्य क्षेत्रातले कर्मचारी , 89,44,742 आघाडीवर राहून काम करणारे कर्मचारी , 37,11,221 आघाडीवर काम करणारे कर्मचारी , 45 वर्षावरील आणि सह व्याधी असणारे 68,72,483 ,405  तर साठ वर्षावरील 2,82,19,257 , 1 583 लाभार्थी  यांचा समावेश आहे.
लसीकरण अभियानाच्या 73 व्या दिवशी  लसीच्या 5,82,919 मात्रा देण्यात आल्या.. 14,608 सत्राद्वारे 5,51,164 लाभार्थींना पहिली मात्रा आणि 31,755 लाभार्थींना दुसरी मात्रा देण्यात आली.
भारतात एकूण 1,13,93,021 रुग्ण कोरोनामुक्त झाले असून रुग्ण बरे होण्याचा राष्ट्रीय दर 94.19%. आहे.
गेल्या 24 तासात 37,028 रुग्ण कोरोनातून बरे झाले.
माहिती आणि प्रसारण मंत्रालय
केंद्रीय मंत्री अनुराग ठाकूर यांनी मुंबईतील भारतीय चित्रपट राष्ट्रीय संग्रहालयाला दिली भेट
भारतीय चित्रपटांचा इतिहास जाणून घ्यायचा असेल तर भारतीय चित्रपट राष्ट्रीय संग्रहालयाला भेट द्यायलाच हवी - केंद्रीय मंत्री अनुराग ठाकूर यांचे प्रतिपादन
सिनेमा ही भारताची सॉफ्ट पॉवर आहे जी जगभरातील लाखो लोकांच्या मनावर अधिराज्य करते - केंद्रीय माहिती आणि प्रसारण मंत्री अनुराग ठाकूर
मुंबई, 21 एप्रिल 2022
एनएमआयसी अर्थात भारतीय चित्रपट राष्ट्रीय संग्रहालय हा आपल्या देशाचा समृद्ध वारसा आहे अशा शब्दात केंद्रीय माहिती आणि प्रसारण मंत्री अनुराग ठाकूर यांनी भारतीय चित्रपट संग्रहालयाविषयी गौरवोद्गार काढले. ठाकूर यांनी आज मुंबईतील एनएमआयसी अर्थात भारतीय चित्रपट राष्ट्रीय संग्रहालयाला त्यांनी भेट दिली, त्यावेळी ते बोलत होते.
सिनेमा ही भारताची सॉफ्ट पॉवर आहे जी जगभरातील लाखो लोकांच्या मनावर अधिराज्य करते, असे ते म्हणाले. मनोरंजनाच्या माध्यमातून आपल्या चित्रपटांनी जगामध्ये भारताची ओळख निर्माण केली आहे, असेही त्यांनी यावेळी नमूद केले.
भारतीय चित्रपट राष्ट्रीय संग्रहालयातील विविध विभागांना भेट दिली तर गेल्या शंभर वर्षातील चित्रपटसृष्टीचा इतिहास आणि तंत्रज्ञानात झालेले बदल पाहायला मिळतील असे सांगत ठाकूर यांनी मुंबईला भेट देणाऱ्या प्रत्येक व्यक्तीने या संग्रहालयाला भेट द्यावी असे आवाहन यावेळी केले. विशेषत: भारतीय चित्रपटांमध्ये स्वारस्य असलेल्यांनी राष्ट्रीय भारतीय चित्रपट संग्रहालयाला भेट द्यायलाच हवी, असेही ते म्हणाले. मुंबईत असताना एनएमआयसीला भेट दिली नाही तर मुंबईची भेट अपूर्ण राहील, असे त्यांनी यावेळी नमूद केले.
एकीकडे, आठ एकरवर पसरलेल्या गुलशन महल या इमारतीत विविध आकाराच्या आठ खोल्यांत असलेले प्रदर्शन, मूक चित्रपटांपासून ते नव्या चित्रपटांपर्यंतच्या इतिहासाचा वेध घेते तर, दुसरीकडे नव्या संग्रहालय इमारतीत बहुतांश संवादात्मक प्रदर्शन आहे.
चित्रपटात वापरलेल्या वस्तू, जुनी उपकरणे, पोस्टर्स, महत्वाच्या चित्रपटांच्या प्रति, प्रसिद्धी पत्रके, ध्वनीफिती, ट्रेलर्स, ट्रान्सपरन्सी, जुनी चित्रपट मासिके, चित्रपट निर्मिती आणि वितरणाविषयीची माहिती व्यवस्थितपणे प्रदर्शित करण्यात आली आहे, ज्यात भारतीय चित्रपटांचा इतिहास क्रमवार प्रदर्शित करण्यात आला आहे. फिल्म्स डिव्हिजनचे महासंचालक रवींद्र भाकर यांनी या संग्रहालयाची साधारण रुपरेषा सांगितली.
इथे घालवलेल्या तीन-चार तासांत संग्रहालय तुम्हाला 100 वर्षे जुन्या इतिहासात घेऊन जाईल, जेव्हा कोणत्याही आधुनिक तंत्रज्ञान किंवा उपकरणांशिवाय चित्रपट बनवला जात होता, असे ते म्हणाले. हे संग्रहालय प्रेक्षकांना, चित्रपट पहिल्यांदा बनला होता त्या काळात म्हणजे 100 वर्षांआधी ते आतापर्यंतचा प्रदीर्घ पट उलगडून दाखवते, असे ते म्हणाले. जगातील सर्वाधिक चित्रपट भारतात बनवले जातात असेही त्यांनी सांगितले.
आपल्या या भेटीदरम्यान केंद्रीय मंत्री अनुराग ठाकूर यांनी एनएमआयसी परिसरात चाफ्याचे रोप लावले.
तसेच चित्रपट विभाग, एनएमआयसी, केंद्रीय चित्रपट प्रमाणन मंडळ तसेच एनएफडीसीच्या अधिकाऱ्यांसोबत आढावा बैठक घेतली. आगामी मुंबई आंतरराष्ट्रीय चित्रपट महोत्सवाच्या  तयारीबाबतही केंद्रीय मंत्र्यांनी संबंधित अधिकाऱ्यांसोबत बैठकीत चर्चा केली.
तत्पूर्वी, मंत्री महोदयांनी टाइम्स ऑफ इंडिया समूहाच्यावतीने आयोजित परिसंवादालाही संबोधित केले.
JPS/ST/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 209
दूरसंचार आणि माहिती तंत्रज्ञान मंत्रालय
इंडिया पोस्ट पेमेंटस् बँकेच्या माध्यमातून टपाल कार्यालयांची विश्वासार्हता आणि दुर्गम भागात विस्तारलेले जाळे यातून जनतेपर्यंत बँकिंग सेवा पोहोचवली जाईल-मनोज सिन्हा
(नवी दिल्ली, 29 ऑगस्ट 2018
इंडिया पोस्ट पेमेंटस् बँक देशाच्या बँकिंग क्षेत्रामध्ये आमुलाग्र बदल घडवणारी ठरेल, असे मत केंद्रीय दळणवळण राज्यमंत्री मनोज सिन्हा यांनी व्यक्त केले. आयपीपीबीचे उद्घाटन 1 सप्टेंबर 2018 रोजी पंतप्रधानांच्या हस्ते होईल, असे ते म्हणाले. या योजनेची माहिती देण्यासाठी नवी दिल्लीत आयोजित पत्रकार परिषदेत ते आज बोलत होते.
गेल्या अनेक वर्षांपासून पोस्टमन देशाच्या कानाकोपऱ्यात टपाल सेवा पोहोचवत आहेत. सरकारचा हा विश्वसनीय प्रतिनिधी आता बँकिंग क्षेत्रापासून दूर असणाऱ्या लाखो गोरगरीब लोकांसाठी बँकर म्हणून वित्तीय सेवा देणार आहे. या सेवेमुळे देशभरात बँकेच्या शाखा दुपटीने वाढतील. सध्या 1.40 लाख असलेल्या बँक शाखांची संख्या 2.90 लाखांपर्यंत वाढेल. तसेच ग्रामीण बँकांची संख्याही 49 हजाराहून 1 लाख 75 हजारांपर्यंत पोहोचेल, अशी माहिती सिन्हा यांनी दिली.
आयपीपीबी मार्फत सहज उपलब्ध असणारी, सर्वांना परवडणारी आणि विश्वासार्ह बँक जनतेसाठी उपलब्ध करून देत वित्तीय समावेशन साधले जाईल. आज देशभरात टपाल खात्याचे जाळे सर्वदूर पसरले आहे. देशात 3 लाखांहून अधिक पोस्टमन आणि ग्रामीण डाक सेवक कार्यरत आहेत. या मनुष्यबळामुळे बँकिंग सेवा सर्व जनतेपर्यंत पोहोचवणे शक्य होईल, असा विश्वास त्यांनी व्यक्त केला.
उद्घाटनाच्या दिवशी आयपीपीबीच्या देशभरात 650 शाखा आणि 3,250 केंद्र उघडले जातील. यात बँकिंग सेवेसह बिले भरण्याची सुविधाही असेल, असेही सिन्हा म्हणाले.
N.Sapre/R.Aghor/P.Kor
कार्मिक, सार्वजनिक तक्रार आणि निवृत्ती वेतन मंत्रालय
एनपीएस अंतर्गत येणाऱ्या केंद्रीय कर्मचाऱ्यांसाठी निवृत्तीवेतन आणि निवृत्तीवेतनधारक कल्याण विभागाने जारी केली अधिसूचना
एनपीएस अर्थात राष्ट्रीय पेन्शन प्रणाली अंतर्गत समाविष्ट असणाऱ्या केंद्रीय कर्मचाऱ्यांच्या सेवेसंदर्भातल्या बाबींचे नियमन करण्यासाठी, निवृत्तीवेतन आणि निवृत्तीवेतनधारक कल्याण विभागाने अधिसूचना जारी केली आहे.
अर्थविषयक व्यवहार मंत्रालयाच्या 22 डिसेंबर 2003 च्या अधिसूचनेनुसार नवी योगदान आधारित पेन्शन योजना सुरु करण्यात आली. त्यानंतर एनपीएस अंतर्गत नोंदणी,योगदान,गुंतवणूक,निधी व्यवस्थापन,रक्कम काढणे, वर्षासन इत्यादी बाबींचे नियमन पीएफआरडीए कायदा 2013 नुसार करण्यात येत आहे.
मात्र एनपीएस कर्मचाऱ्यांशी संबंधित अनेक सेवाविषयक बाबी या कायद्यामध्ये समाविष्ट नव्हत्या. म्हणूनच एनपीएसची अंमलबजावणी सुटसुटीत करण्यासाठी निवृत्तीवेतन आणि निवृत्तीवेतनधारक कल्याण विभागाने, एनपीएस कर्मचाऱ्यांसाठी स्वतंत्र सेवा नियम आखण्याच्या प्रस्तावासाठी पुढाकार घेतला.
एन पी एस कर्मचाऱ्यांना उपलब्ध विविध लाभ आणि सुविधा घेण्यासाठीच्या प्रक्रियेबाबत तपशीलवार मार्गदर्शक सूचना या अधिसूचनेत आहेत.नोंदणी करण्यासाठी, एनपीएस खात्यात योगदान क्रेडीट अर्थात जमा करण्यास विलंब झाल्यास सरकारी कर्मचाऱ्याला देण्यात येणारी भरपाई, सेवा काळात सरकारी कर्मचाऱ्याचा मृत्यू झाल्यास अथवा अपंगत्व आल्यास सीसीएस  नियम किंवा एनपीएस नियमाअंतर्गत लाभासाठीचे विकल्प, निवृत्तीच्या वेळी देय लाभ, मुदतपूर्व निवृत्ती,स्वेच्छा निवृत्ती, स्वायत्त संस्था किंवा सार्वजनिक उपक्रमात समावेश या संदर्भातल्या तपशीलवार सूचनांचा यात समावेश आहे.
याआधी सेवा काळात कर्मचाऱ्याचा मृत्यू झाल्यास कौटुंबिक पेन्शन, अपंगत्व पेन्शन, असाधारण कौटुंबिक पेन्शन हे लाभ, 01.01.2004 पूर्वी नियुक्त झालेल्या कर्मचाऱ्याप्रमाणेच, एनपीएस धारक सरकारी कर्मचाऱ्यांनाही 05.05.2009 च्या आदेशाद्वारे लागू करण्यात आले.
विज्ञान आणि तंत्रज्ञान मंत्रालय
भारताच्या पहिल्या सौर अवकाश अभियानातून मिळालेला डेटा समुदाय सेवा केंद्राच्या माध्यमातून विश्लेषणासाठी उपलब्ध होणार
भारताच्या पहिल्या समर्पित सौर अवकाश अभियानातून मिळालेला डेटा –म्हणजेच माहिती आणि आकडेवारी संकलित करून ती वेबच्या माध्यमातून एकाच ठिकाणी उपलब्ध होण्यासाठी एका विशेष समुदाय सेवा केंद्राची स्थापना करण्यात आली आहे. यावर वापरकर्त्याचा लगेच संपूर्ण डेटा आणि या अभियानाशी संबंधित रोचक वैज्ञानिक तथ्ये वाचता येतील.
आदित्य-एल वन सपोर्ट सेल  असे नाव असलेले हे सेवा केंद्र आणि इस्त्रो आणि आर्यभट्ट निरीक्षण विज्ञान संशोधन संस्था - ARIES या स्वायत्त संस्थेच्या संयुक्त प्रयत्नांतून साकार झाले आहे. या केंद्राचा वापर निरीक्षकांना वैज्ञानिक डेटाचे विश्लेषण करण्यासाठी होऊ शकेल.
आर्यभट्ट संस्थेच्या हल्दवाणी, उत्तराखंड, इथल्या परिसरात AL1SC ची स्थापना करण्यात आली असून या वैज्ञानिक डेटाचा जास्तीतजास्त वापर करण्यासाठी ही संस्था इस्त्रोसोबत आदित्य-एल वन अभियानासाठी काम करेल.
आदित्य एल-वन अभियानात सहभागी असलेला चमू आणि सौर अवकाश संशोधन समुदाय तसेच या डेटाचा वापर करणारे  यांच्यात समन्वय आणि दुवा साधण्याचे काम हे केंद्र करेल. संशोधक किंवा निरीक्षकांना, आदित्य अभियानाच्या प्रस्तावांचे निरीक्षण करण्यासाठी मदत व्हावी यासाठी या केंद्रात काही विशिष्ट उपकरणे देखील लावली जातील. तसेच इस्त्रोला देखील विश्लेषण सॉफ्टवेअर तयार करण्यासाठी या केंद्राची मदत होऊ शकेल.
त्याशिवाय जगभरात सुरु असलेल्या अशाप्रकारच्या अभियानांची माहिती देखील या केंद्रात उपलब्ध होईल जेणेकरुन आदित्य- एल वन कडून मिळालेल्या माहितीस ती पूरक ठरू शकेल. यामुळे वैज्ञानिकांना आदित्य अभियानाच्या क्षमतेबाहेर असलेल्या वैज्ञानिक उद्दिष्टांसाठीही अध्ययन करता येईल.
या केंद्राद्वारे आदित्य-एल वन अभियान केवळ भारतापुरतेच मर्यादित न राहता, या अभियानाची प्रगती आंतरराष्ट्रीय स्तरावरही अनुभवता येईल.
सुक्ष्म, लघु आणि मध्यम उदयोग मंत्रालय
एमएसएमई क्षेत्रासाठी अर्थमंत्र्यांचे आर्थिक पॅकेज स्वदेशी उद्योगाला उर्जितावस्था देईल-गडकरी
(केंद्रीय एमएसएमई आणि रस्ते वाहतूक आणि महामार्ग मंत्री नितीन गडकरी यांनी अर्थमंत्र्यांनी आज एमएसएमई क्षेत्रासाठी जाहीर केलेल्या मदतपर पॅकेजचे स्वागत केले. नागपुरातून दिलेल्या व्हिडिओ संदेशात ते म्हणाले की, हे पॅकेज स्थानिक स्वदेशी उद्योगाला नवसंजीवनीसह उर्जितावस्था प्राप्त करून देईल.
ग्रामीण उद्योगाची उलाढाल सुमारे 88 हजार कोटी रुपये झाली असून पुढील दोन वर्षांत ती 5 लाख कोटी रुपयांपर्यंत नेण्याची आमची महत्वाकांक्षा आहे असे गडकरी म्हणाले. आज घोषित केलेले प्रोत्साहन पॅकेज हे लक्ष्य साध्य करण्यात मोठ्या प्रमाणावर मदत करेल असे ते म्हणाले. खादी उद्योग निर्यातीमध्ये प्रवेश करत असल्यामुळे खादी क्षेत्र यात मोठी भूमिका बजावेल.
एमएसएमई क्षेत्राची व्याख्या बदलल्याबद्दल त्यांनी आनंद व्यक्त केला. या क्षेत्रातील गुंतवणूकीची मर्यादा 100 कोटी रुपयांपर्यंत वाढवल्यामुळे तसेच आता बँकांकडून सुलभ वित्त पुरवठा मिळणार असल्यामुळे या उद्योगाला मोठी चालना मिळेल. या क्षेत्राकडून दीर्घकाळापासून या दुरुस्तीची मागणी केली जात होती, असे ते म्हणाले. 10 हजार कोटी रुपयांचा निधी असलेल्या फंड ऑफ फंड्सचा 25 लाखांहून अधिक तणावग्रस्त एमएसएमईंना फायदा होईल. त्याचप्रमाणे जागतिक निविदा निकषांमध्ये आणलेली सुलभता हे एक उल्लेखनीय पाऊल आहे, असे ते म्हणाले. आता गणवेश वगैरेंसाठी संरक्षण आणि पोलिसाकडून नवीन ऑर्डर्स प्राप्त होतील अशी आशा त्यांनी व्यक्त केली.
11 कोटी पेक्षा अधिक लोकांना रोजगार देणाऱ्या आणि जीडीपीमध्ये जवळपास 29 टक्के योगदान असणार्या या क्षेत्राला मिळालेले हे आर्थिक पाठबळ या क्षेत्राचे भागधारक कधीच विसरणार नाहीत. या पॅकेजच्या सहाय्याने एमएसएमई, ग्रामोद्योग आणि कुटीर उद्योग क्षेत्र नवी उंची गाठेल असा विश्वास त्यांनी व्यक्त केला.
M.Jaitly/S.Kane/P.Kor
सुक्ष्म, लघु आणि मध्यम उदयोग मंत्रालय
‘एमएसएमई क्षेत्राच्या विकासासाठी रोड मॅप’ या विषयावर नितीन गडकरी यांनी केलेले मार्गदर्शन
येत्या 5 वर्षात 11 कोटीवरुन 15 कोटी लोकांना एमएसएमई क्षेत्रात रोजगार उपलब्ध करणार; भारताच्या वृद्धी दरात एमएसएमईचा 29 टक्के वाटा, तो 50 टक्क्यांवर नेण्याचे उद्दिष्ट
निर्यात 40 वरुन 50 टक्के वाढवण्याचे उद्दिष्ट
मुंबई, 27 ऑगस्ट 2019
सूक्ष्म, लघू आणि मध्यम उद्योग अर्थात एमएसएमई क्षेत्राच्या विकासासाठी ठोस यंत्रणेची आवश्यकता असून, देशाचे स्वावलंबित्व वाढवायचे असल्यास आयात कमी करुन निर्यात वाढविण्यावर केंद्रीय सूक्ष्म, लघू आणि मध्यम उद्योग मंत्री नितीन गडकरी यांनी जोर दिला. ते आज एमएसएमई क्षेत्राच्या विकासासाठी रोड मॅप या विषयावर मुंबई येथे चेंबर ऑफ कॉमर्स अँड इंडस्ट्रीज अर्थात आयएमसीने आयोजित केलेल्या कार्यक्रमात बोलत होते.
या क्षेत्राच्या विकासासंदर्भात बोलतांना गडकरी यांनी स्पष्ट केले की, दारिद्रय निर्मूलनासाठी नवीन तंत्रज्ञानाचा अवलंब करुन रोजगार संभाव्यता उपलब्ध करणे हे उद्दिष्ट आहे. एमएसएमई हा देशाचा कणा असून, आत्तापर्यंत भारतीय अर्थव्यवस्थेच्या वृद्धी दरात एमएसएमईचा 29 टक्के वाटा होता, तो 50 टक्क्यांवर नेण्याचे उद्दिष्ट आहे. तसेच एमएसएमई निर्मित वस्तूंची निर्यात 40 टक्के होती ती वाढवून 50 टक्के करण्याचे उद्दिष्ट आहे.
देश अजूनही अनेक क्षेत्रात छोट्या छोट्या गोष्टींसाठी विदेशी कंपन्यांवर अवलंबून आहे. हे परावलंबित्व कमी करायचे असल्यास आयात कशी कमी करता येईल, यावर जोर देणे गरजेचे आहे. यासाठी आम्ही एक नीति तयार करुन लवकरच तिची घोषणा करु. उदाहरण दाखल त्यांनी सांगितले की, मेडिकल डिव्हाईस अर्थात वैद्यकीय उपकरणांची आयात 50 हजार कोटी रुपयांपर्यंत करावी लागत होती. हे लक्षात घेऊन विशाखापट्टणम येथे पहिला मेडिकल डिव्हाईस पार्क उघडला. ज्यामुळे आज या क्षेत्रात नवीन रोजगार निर्माण झाला असून, आंतरराष्ट्रीय प्रमाणक, मापदंड, तंत्रज्ञान या सगळ्या गोष्टींचा विचार करुन वैद्यकीय उपकरणांची निर्मिती केली जाते. एमआरआयसाठी 4.50 कोटी रुपये लागायचे ते आता 98 लाख रुपयांमध्ये निर्मित केल्या जातात. अशाप्रकारचे देशभरात 10 पार्क तयार करण्याचा आमचा मानस असून, संयुक्त उपक्रम, नवीन तंत्रज्ञान संपादन आणि संशोधन यावर भर देण्यात येईल.
नितीन गडकरी यांनी विविध सूक्ष्म, लघू आणि मध्यम क्षेत्रातील विकास संदर्भातील माहिती देतांना सांगितले की, इथेनॉल आणि मिथेनॉल यांच्या निर्मिती जैविक प्रक्रियेद्वारे पेट्रोलियम आणि डिझेलची उपयोगिता कमी करण्यावर भर देण्यात येणार असून, नागपूर मधील 6 जिल्हे डिझेलमुक्त करण्याचे काम चालू केले आहे. इथेनॉल आणि मिथेनॉलच्या प्रयोगामुळे प्रदूषण आणि मूल्य कमी होऊन लॉजिस्टिक मूल्य सुद्धा कमी करता येईल. ते पुढे म्हणाले की, सर्व एमएसएमई एककांसाठी लागणारे कर्ज सध्या केएफडब्ल्यू, जागतिक बँक आणि आयडीबीआयकडून घेतले जातात.
यावेळी आयएमसीचे अध्यक्ष आशिष वैद आणि आयएमसीचे माजी अध्यक्ष नानिक रुपानी तसेच आयएमसीचे प्रतिनिधी आणि भागधारक उपस्थित होते.
B.Gokhale/D.Rane
(Visitor Counter : 145